Nord-Odal hadde lister fra A, SV, Sp, V, H og Frp. Arbeiderpartiet beholdt sitt reine flertall gjennom en svak framgang på 1,7 prosentpoeng til 55,6 prosent. Høyre og Venstre var nye alternativer denne gangen og fikk henholdsvis 11,9 og 2,8 prosent. Derimot var bygdelista, som i 2007 fikk 12,1 prosent av stemmene, ikke med denne gangen. Fremskrittspartiet er, tross en tilbakegang på 4,5 poeng, kommunens nest største med 15,4 prosent. Valgdeltakelsen var 66,2 prosent.